text: Savnet 91-årig fundet på hotelværelse
  25 maj 2017 kl. 16.23
  En 91-årig, dement mand, som blev efterlyst ved Henne Strand, er fundet i god behold. Han havde okkuperet et hotelværelse.
  Den 91-årige mand forlod et sommerhus ved 14.30-tiden. Han ville gå en tur ved stranden. Efter nogle timer var han ikke kommet tilbage og en eftersøgning blev sat i værk.
  Den savnede mand var angiveligt gået mod syd langs stranden.
  - Vi var mest nervøse for, om han blev dehydreret, siger vagtchef Erik Lindholdt, Syd- og Sønderjyllands Politi til TV SYD. Det kan let ske for ældre mennesker, når det er varmt.
  Ved 17-tiden tweetede vagtchefen en efterlysning – og lidt senere et billede af ham.
  Men kort efter blev han fundet – på et hotelværelse.
  - Det var ret tæt på det sted, hvor den eventyrlystne 91-årige sidst var set. Han havde okkuperet et værelse, som han ikke havde betalt for. Han syntes, det så godt ud. Men det par, som havde lejet værelset, blev noget overraskede, da de fandt ham
  